stanford-oval/wikipedia huggingface dataset:
Axel Sjöberg

Axel Sjöberg vuonna 1901.
Axel Sjöberg (1866–1950) oli ruotsalainen, öljy- ja vesivärejä käyttänyt taidemaalari. Hän kuvasi Tukholman saaristoa, saariston asukkaita sekä lintuja 1930-luvulla Jämtlandin tuntureita. 1890-luvun tunnelmamaalauksesta hän päätyi kohti modernimpia suuntauksia.
August Johan Frosterus

August Johan Frosterus (28. lokakuuta 1831 Karunki – 5. maaliskuuta 1882 Helsinki) oli suomalainen pappi ja valtiopäivämies.
Frosteruksen vanhemmat olivat varapastori Gustaf Alrik Frosterus ja Susanna Fredriksdotter Carlenius ja puoliso vuodesta 1860 Sofia Forbus. Frosterus tuli ylioppilaaksi 1854 ja suoritti teologian erotutkinnon ja vihittiin papiksi 1857. Pastoraalitutkinnon Frosterus suoritti 1861. Hän oli Raahen ja Saloisten kirkkoherran apulainen ja virka- ja armovuoden saarnaaja vuodesta 1858, Paltamon kappalaisen apulainen vuodesta 1860, Kalajoen kirkkoherran viran virkavuoden saarnaaja ja Oulaisten välivuoden saarnaaja 1866, Limingan kappalainen 1867, Oulun lääninvankilan saarnaaja vuodesta 1868 ja Raahen kappalainen vuodesta 1870. Frosterus toimi kirkkoherrana Sievissä 1874–1879 ja Piippolassa vuodesta 1879. Hän oli pappissäädyn edustaja valtiopäivillä 1882.
Artists Rifles

Artists Rifles (alun perin Artists' Rifles, mutta heittomerkistä luovuttiin 1937) on Yhdistyneen kuningaskunnan asevoimien vapaaehtoisrykmentti, jonka nimeä kantaa nykyään 21 Special Air Service Regiment (Artists) (Reserve).
Rykmentti muodostettiin 1859, osana suurta vapaaehtoisliikettä Ison-Britannian pelätessä Napoleon III:n mahdollista invaasiota. Sen perusti lordi Peel taideopiskelija Edward Sterlingin idean pohjalta ja se koostui ammattilaistaidemaalareista, muusikoista, näyttelijöistä, arkkitehdeista ja muista luovien alojen taitajista. Se perustettiin helmikuussa 1860 nimellä 38th Middlesex (Artists) Rifle Volunteer Corps ja sen päämajaksi tuli Burlington house. Ensimmäiset komentajat olivat molemmat taidemaalareita: Henry Wyndham Phillips ja Frederic Leighton. Pataljoonan kokoinen Artists Rifles osallistui ensimmäistä kertaa sotatoimiin buurisodassa 1900-luvun ensimmäisinä vuosina.
Ensimmäisen maailmansodan aikana se toimi aluksi koulutuspataljoonana, kunnes pääsi osallistumaan taisteluihin Ranskassa 1917–1918. Siitä tuli noissa taisteluissa raskaimmat tappiot kärsinyt pataljoona. 1920-luvun alussa siitä tehtiin rykmentti nimellä 28th County of London Regiment. Toisen maailmansodan ajan yksikkö toimi koulutusrykmenttinä, eikä osallistunut taisteluihin. Se lakkautettiin pian sodan jälkeen 1945, mutta perustettiin osaksi maahanlaskujoukkoja jälleen vuonna 1947.
Yksikössä palvelleita taiteilijoita

Everett Millais
G. F. Watts
Frederic Leighton
Holman Hunt
William Morris
Henry Wyndham Phillips
Yksikössä palvelleita taiteilijoita > Ensimmäinen maailmansota

Charles Jagger
Bert Thomas
Robert Sherriffs
Barnes Wallis
Edward Thomas
Paul Nash
John Nash
John Lavery
Atheist Alliance International

| Atheist Alliance International |
| --- | --- |
Perustettu:  1991
Toimiala:  ateismi
Kotipaikka:  Washington, D.C., Yhdysvallat
Puheenjohtaja:  Stuart Bechman
Jäsenlehti:  Secular Nation
Aiheesta muualla
atheistalliance.org (englanniksi)
Infobox OKNimi-testi OK: 
Atheist Alliance International (AAI) on ateismia kannattavien järjestöjen liittouma. Siihen kuuluu 58 järjestöä, joista 46 sijaitsee Yhdysvalloissa. AAI julkaisee neljännesvuosittain Secular Nation -lehteä ja järjestää vuosittain jäsentapaamisia.
Suomessa Atheist Alliance Internationaliin kuuluu Suomen ateistiyhdistys.
Aiheesta muualla

Kotisivut. (englanniksi)
Ateismia kuvaava tunnus, tulos vuonna 2007 pidetystä AAI:n kilpailusta. Luonut Diane Reed.
Autostore Holdings

| Autostore Holdings |
| --- | --- |

Yritysmuoto:  julkinen osakeyhtiö (allmennaksjeselskap)
Osake:  OSE: AUTO
Perustettu:  1996
Toimitusjohtaja:  Karl Johan Lier
Kotipaikka:  Stokkastrandvegen 85, Nedre Vats 5578, Norja 
Toimiala:  varastointirobotiikka
Tuotteet:  robotiikkaan pohjautuvat varastointijärjestelmät ja varaston hallintaohjelmistot
Kotisivu:  www.autostoresystem.com
Infobox OKNimi-testi OK: 
AutoStore Holdings Ltd on norjalainen  vuonna 1996 perustettu holdingyhtiö, joka tarjoaa tytäryhtiöittensä välityksellä asiakkailleen tilaa säästäviä ja tehokkuutta lisäviä, robottiteknologiaa hyödyntäviä varastointiratkaisuja. Ratkaisujen automatiikka säästää henkilöstökuluissa. Yhtiön osake kuuluu Oslon pörssin keskeisten osakkeiden muodostamaan OBX-indeksiin.
Yhtiö on toimittanut yli tuhat Cube Storage -varastojärjestelmää monille teollisuusaloille yli 45 maassa. Yhtiön varastointijärjestelmiin kuuluvat kehikot, varastolaatikot, kuljetusrobotit, työasemat, ohjausyksiköt ja varaosat sekä varastonhallinnan ohjelmistot. Yrityksen päätoimipaikka sijaitsee Norjan Nedre Vats ja sillä on toimipisteet Oslon lisäksi kuudessa länsieurooppalaisessa maassa, Yhdysvalloissa, Etelä-Koreassa, Japanissa ja Singaporessa. Yhtiön varastorobotiikkajärjestelmät valmistetaan Puolassa.
Yhtiön osakkeiden kokonaisarvo oli lokakuun 2021 osakeannissa 12,4 miljardia dollaria. Ennen osakeantia yhtiön nimenä oli AutoStore NewCo Ltd.
Augusto Silj

Augusto Silj (9. heinäkuuta 1846 – 26. helmikuuta 1926) oli italialainen katolisen kirkon pappi, sittemmin piispa, josta tehtiin kardinaali vuonna 1919. Hän toimi Apostolisen signatuurin prefektinä vuodesta 1920 kuolemaansa. Kardinaalina hän osallistui vuonna 1922 uuden paavin valinneeseen konklaaviin.[lähde? ]
Aiheesta muualla

Catholic-hierarchy.org: Augusto Cardinal Silj (englanniksi)
Asiantuntija

Asiantuntija on henkilö, jolla on kanssaihmisiään selvästi perusteellisemmat ja laajemmat tiedot joltakin alalta.lähde tarkemmin?
Asiantuntija pystyy usein tunnistamaan ongelmia ja ratkaisemaan niitä tehokkaasti. Asiantuntija pystyy esimerkiksi havaitsemaan informaatiosta (verkkosivu, kirja, mittausdata) olennaisia asioita ja hahmottamaan suuresta määrästä informaatiota olennaiset asiat. Sen sijaan noviisi ei tähän pysty. Ero asiantuntijan ja noviisin välillä tiedon jäsentämisessä ja ongelmien ratkaisemisessa perustuu siihen, että vain asiantuntijalla on kyseiseltä tiedonalalta paljon aikaisempaa hyvin järjestyksessä olevaa tietoa. Asiantuntijan käyttämät käsitteet ovat järjestyksessä tärkeiden keskuskäsitteiden ympärilläselvennä. Nämä tärkeät keskuskäsitteet ohjaavat asiantuntijan ajattelua ja sen pohjalle rakentuvaa ongelmanratkaisua.
Asiantuntijassa yhdistyvät tieto, kokemukset ja ilmaisukyky. Kokemuksia tarvitaan tiedon oikeaan käyttöön ja soveltamiseen. Mitä enemmän asiantuntijuus perustuu omakohtaisiin kokemuksiin yhdistyneenä hankitun tiedon perusteelliseen sisäistymiseen, sitä parempi perusta on asiantuntijuudella. Ilmaisukykyä tarvitaan tilanteen asiayhteyksien selvittämiseen sekä ymmärryksen ja ratkaisun ilmaisemiseen puhumalla, kirjoittamalla tai kuvittamalla. Asiantuntijuus on taitoa, joka kehittyy pitkällisen kokemuksen ja sisäistyneen tiedon myötä. Paras asiantuntija on innovaattori, joka on hieman edellä muita erikoisalueensa tutkimisessa ja soveltamisessa.
Asiantuntijat työelämässä

Eri alojen asiantuntijat voivat työskennellä joko työntekijöinä erilaisissa yrityksissä tai itsenäisinä yrittäjinä. Tyypillisiä ovat myös erilaiset hybridimallitselvennä, sillä parhaiden asiantuntijoiden tietotaidolle on usein runsaasti kysyntää, mikä taas luo painetta toimia yrittäjänä ja/tai yrittäjämäisestiselvennä, vaikka asiantuntija olisikin jo päivätyössä. Asiantuntijoiden asiantuntemusta saatetaan joissain tapauksissa vuokrata eteenpäin myös työnantajan toimesta.
Asiantuntija-alalla on myös organisaatioita, joiden pääliiketoimintaa on asiantuntijaosaamisen kauppaaminen. Tällaisia ovat mm. yritykset, joiden pääliiketoimintaa on liikkeenjohdon konsultointi tai asiantuntijavälitys.
Esimerkkejä asiantuntija-ammateista

Tutkija
Lääkäri
Opettaja
Tieteilijä
Analyytikko
Ilman minkään alan virallista tutkintoakin, ketä tahansa voidaan silti nimittää asiantuntijaksi.
Arvid Slotte

Arvid Immanuel Slotte (27. kesäkuuta 1887 Helsinki – 22. toukokuuta 1973 Helsinki) oli suomalainen taidemaalari.
Slotten vanhemmat olivat Teknillisen korkeakoulun professori Karl Fredrik Slotte ja Fredrika Emilia Finelius. Hän opiskeli Suomen Taideyhdistyksen piirustuskoulussa 1904–1907 ja Helsingin yliopiston piirustussalissa 1906 sekä ulkomailla Pariisissa ja Dresdenissä. Hän osallistui Suomen Taiteilijain näyttelyihin vuosina 1906, 1908, 1911, 1913, 1914, 1915 ja 1916. Slotten maalausten tyyli kehittyi alkuvuosien realismista yksinkertaistettuun ekspressionismiin.
Slotte palveli armeijassa luutnanttina. Hän oli myöhemmin mukana vaimonsa kanssa Pelastusarmeijan toiminnassa, katulähetystyössä ja asunnottomien alkoholistien avustustyössä yhdessä muun muassa Arvid von Martensin kanssa.
Slotten veli oli diplomi-insinööri, Arabian posliinitehtaan pääkemisti Paul Volmar Slotte (1897–1984). Hänen setänsä oli kirjailija Alexander Slotte.
Teoksia

Punainen mökki : öljymaalaus.
Runoilija Gunnar Björlingin muotokuva : öljymaalaus.
Aiheesta muualla

Suomalaisen kuvataiteen bibliografia : Arvid Slotte
Asunnanjärvi

| Asunnanjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°14′07″N, 24°53′39″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Asunnanjärven valuma-alue (35.68)
Laskujoki:  Myllylänjoki 
Järvinumero:  35.682.1.002
Mittaustietoja
Pinnankorkeus:  127,8 m  
Rantaviiva:  16,4599 km  
Pinta-ala:  2,68613 km²  
Tilavuus:  0,00717295 km³  
Keskisyvyys:  2,67 m  
Suurin syvyys:  8,9 m  
Saaria:  9 
 fiAsunnanjärvi 
Asunnanjärvi  on Keski-Suomessa Keuruun Asunnalla sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 270 hehtaaria eli 2,7 neliökilometriä. Se on 3,0 kilometriä pitkä ja 1,8 kilometriä leveä. Järvellä on selkeä järvenselkä, mutta Talasniemi ja Selkäniemi kaventavat sitä. Talasniemi suojaa Rimminlahtea, joka on yli puoli kilometriä pitkä ja lahdenpohjalla sijaitsee järven luusua, mistä alkaa Rimminjoki. Rimminlahden suulla sijaitsee Hemminkisaari (1,2 hehtaaria), joka suojaa viereistä Seiväslahtea. Itäpuolella sijaitsee Selkäniemim jonka itäpuolelle jää Kamppilanlahti. Lahdensuu on nimeltään Uittosalmi ja lahti haarautuu pohjoiseen Halkolahdeksi ja etelään Kalliolahdeksi. Järvenselän luoteispäässä on Hietalahti ja sen eteläpuolella saaristo ja edelleen vielä Myllylahti.
Järvessä on laskettu olevan yhdeksän saarta. Niiden yhteispinta-ala on 4,0 hehtaaria, mikä on noin 1,6 % järven kokonaispinta-alasta. Saarista kaksi eli Vasikkasaari (1,7 hehtaaria) ja Hemminkisaari ovat yli hehtaarin suuruisia, kuusi yli aarin ja yksi on alle aarin kokoinen. Muita nimettyjä saaria ovat Myllysaari (0,8 hehtaaria) ja Valakkasaari. Kalliosaari on nimestään huolimatta niemi.
Järvi on luodattu ja siitä on julkaistu syvyyskartat. Sen tilavuus on 7,2 miljoonaa kuutiometriä eli 0,0072 kuutiokilometriä. Järven keskisyvyys on 2,7 metriä ja suurin syvyys on 8,9 metriä. Syvin kohta sijaitsee aivan Kalliosaaren itäpuolella ja sen edustalla olevasa syvänteessä. Toinen syvänne sijaitsee Hietalahden edustalla, missä on 8,0 metriä syvää.
Järven rantaviivan pituus on 16 kilometriä, josta saarten rantaviivan yhteispituus on 2,0 kilometriä. Rannat ovat metsämaata, vaikka rannan tuntumassa on kaksi peltopalstaa. Järven kaakkoispäässä on metsä soistunutta. Asutus on järvellä haja-asutusta, mutta sen pohjoisosassa asutus muodostaa Asunnan kulmakunnan. Rannoille on rakennettu lähes 40 vapaa-ajan asuntoa. Niille johtaa tiet valtatieltä 23 tai Havunkylälle menevältä tieltä. Valtatien ja järven välissä kulkee Haapamäki–Jyväskylä-rautatie. Junat näkyvät järvelle Puutelahdella, Hietalahdella ja Pajalahdella.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Asunnanjärven valuma-alueella (35.68), jonka Asunnanjärven alueeseen (35.682) järvi kuuluu. Järven vedenpinnan korkeus on 127,8 metriä mpy.
Järvi saa pääosan vedestään Kolonjärven alueelta (35.683), jonka pääjärvi on Kolonjärvi (240 ha). Sen laskujoki on vain 400 metriä pitkä. Myös idästä tulee Vähä-Asunnan (8 ha) laskuoja, johon laskee myös Vähä-Asunnan valuma-alueen (35.687) laskupuro Lempaatpuro. Järvee tulee etelästä Havunjoen valuma-alue (35.688), jonka laskujoki on Havujoki. Havunjoen pääjärvi on Havunjärvi (92 ha).
Asunnanjärven alueella on kolme yli hehtaarin kokoista järveä tai lampea, jotka laskevat suoraan tai välillisesti järveen. Ne ovat Vuorenalanen (3 ha), Virkalampi (2 ha) ja Päijänteenlampi (1 ha).
Järven laskujoki on Myllylänjoki. Joen nimi on yläjuoksulla Rimminjoki, sen jälkeen Myllylänkoski, keskijuoksulla Myllylänjoki ja alajuoksulla Hirvonjoki. Joki laskee Pohjoisjärveen (305 ha), joka on Pohjoisjärven alueen (35.681) pääjärvi. Viimeinen laskuosuus Hoskarinjoki laskee Pohjoisjärven vedet Keurusselkä–Ukonselkään, jonka pinta-ala on molemmat järvenosat yhdessä 11 822 ha.
American Idol (5. tuotantokausi)

| American Idol 5>  tuotantokausi |
| --- | --- |
Maa:  Yhdysvallat
Esittäminen
Verkko:   FOX
Ensimmäinen esitys:   17. tammikuuta 2006
Viimeinen esitys:   24. toukokuuta 2006
Esitysten määrä:  41
American Idolin viides tuotantokausi alkoi Yhdysvalloissa 17. tammikuuta 2006 ja päättyi 24. toukokuuta 2006. Ohjelman juonsi Ryan Seacrest. Randy Jackson, Paula Abdul ja Simon Cowell jatkoivat tuomareina.
Koelaulut

Koelaulut pidettiin seitsemässä kaupungissa kesällä ja alkusyksystä 2005 seuraavassa järjestyksessä:
Chicago
Denver
Greensboro
San Francisco
Las Vegas
Austin (myöhemmät koelaulut pidettiin San Franciscossa Hurrikaani Katrinan ja Texasiin evakuoitujen vuoksi)
Foxborough, Massachusetts (Greater Boston)
Toisin kuin neljännellä kaudella, mukana ei ollut yhtään vierailevaa tuomaria.
Aikaisessa vaiheessa pudotetut kilpailijat > Hollywood – ensimmäinen kierros

Ensimmäinen kierros Wollywoodissa kesti kaksi päivää, joista toisena kilpailija lauloi yhden 12 annetusta lauluvalinnasta pianon ja taustalaulun säestyksellä ja toisena kiersi Los Angelesia järjestetyllä bussikiertueella.
Vain 165 175:stä valitusta kilpailijasta meni Hollywoodiin.
Heistä 99 valittiin seuraavalle kierrokselle. Pudotettuja olivat muun muassa:
Jeffrey "Ryan" Baysden kävi koelauluissa Greensborossa. Simon sanoi hänelle "finally, a Ryan with talent!" ("Vihdoin Ryan-niminen, jolla on lahjoja!")
Steven David, Jr. kävi koelauluissa Greensborossa ilmavoimien univormussa, tanssi Paulan kanssa ja ilmeni, että hän oli naimisissa.
Ashley Guadamuz kävi koelauluissa San Franciscossa.
David Hoover aka "Crazy Dave", oli Randyn ja Paulan läpi päästämä tapaus Denverissä. Voitti Kultaisen Idolin finaalissa "Erinomaisesta esityksestä" miesten sarjassa.
Ronnie "R.J." Norman, jota kuvailtiin ylimieliseksi nuorukaiseksi Austinissa, itki pudottuaan Hollywoodissa.
Tim Chiles kävi koelauluissa Chicagossa ja erottui kaljunsa perusteella.
Jayne Santayana kävi koelauluissa San Franciscossa ja lauloi Anita Bakerin "Sweet Love" -kappaleen.
Joshua ja Jarrett Simmons ovat nuoremmat miespuoliset kaksoset, jotka kävivät koelauluissa Chicagossa.
Zachary Smits oli 17-vuotias poika, joka kävi koelauluissa Chicagossa.
Heather Ward oli afroamerikkalainen nainen, joka yllätti tuomarit laulamalla Gretchen Wilsonin kantri-kappaleen "Redneck Woman" Las Vegasissa.
Shawna White oli 16-vuotias ja piti saparoita, jotka saivat jodlausta tuomareilta. Hän kävi koelauluissa San Franciscossa.
Melissa Lucas kävi koelauluissa San Franciscossa ja nähtiin aina Katharine McPheen kanssa.
Shelby Johnson putosi ensimmäisellä kierroksella.
Eden Kentner putosi Jaynen, Ashleyn ja Shawnan kanssa ensimmäisessä karsinnassa.
Kendall Philips kävi koelauluissa Chicagossa ja tunnettiin ylitsevuotavasta itsevarmuudesta.
Yvette Gonzales kävi koelauluissa Las Vegasissa.
John Williams lauloi Michael Jacksonin laulun ja tanssi San Franciscossa. Simon ei ollut vakuuttunut esityksestä mutta Randy ja Paula päästivät hänet läpi.
Kendra Winston Greensboron koelauluista oli kolmen lapsen äiti ja kasvoi 42 eri sijaiskodissa.
Kymyata Kelty, josta Simon sanoi, että hän lauloi pelottavasti.
Hannah Jokimbo oli 17-vuotias Hawaiilainen. Hän oli ensimmäinen koelaulaja San Franciscossa. Hän pystyi laulamaan vain oopperaa, ei poppia. Koelauluissa hän lauloi Mozartin Don Giovannin.
Aikaisessa vaiheessa pudotetut kilpailijat > Viimeinen pudotus

23. tammikuuta 2006, kun Hollywood-viikosta oli kulunut huomattavasti aikaa ja koelauluja oli alettu näyttää TV:ssä (17. tammikuuta), tuomarit katselivat nauhoja uudestaan ja ottivat huomioon yleisön reaktiot kilpailijoita kohtaan. Kilpailijat eivät enää esiintyneet ja tuomarit pudottivat 44:stä jäljelle jääneestä puolet hotellissa Pasadenassa. Pudotettuja olivat muun muassa:
David Avram #4929 Chicagon koelauluista, joka oli ryhmässä Syd Harcourtin ja James Gaerriesin kanssa
Brooke Barrettsmith #9719, toinen sisaruksista, joita kuvailtiin pikkukaupungin tytöiksi Chicagossa
Megan Bobo #37340, toinen viimeisestä kahdesta tytöstä, hävisi Kinnik Skylle, koelauloi Denverissä
Jessica Jo Santos #78151 ryhmässä Mecca Madisonin kanssa, koelauloi Las Vegasissa
Antonio Bridges #75320, koelauloi Las Vegasissa
Derrell ja Terrell Brittenum #7958, #7959, vanhemmat kaksoset Chicagon koelauluista. Hollywoodissa Derrell ilmoitti lähtevänsä kilpailusta luultuaan hänen veljensä lähteneen. Anteeksipyynnön jälkeen tuomarit antoivat kummankin jatkaa. He pääsivät 44 parhaan joukkoon, mutta heidät hylättiin tammikuussa 2006 pidätyksen vuoksi.
Murcelia "Marcy" Smith #35871 Denverin koelauluista oli samassa Brenna Gethersin kanssa ja piti tämän luonteenpiirteitä ärsyttävinä. Brenna kuitenkin esitti ystävällistä parin ollessa lavalla, minkä Simon pani merkille ryhmäesiintymisen jälkeen.
Bobby Bullard #35990 oli ryhmässä Chris Daughtryn ja Ace Youngin kanssa, koelauloi Denverissä
Bobby Dillard #31701 koelauloi San Franciscossa
Syd James Harcourt #10300 ja Will Makar olivat viimeiset kaksi miestä, jotka kutsuttiin huoneeseen, koelauloi Bostonissa
Eugenia Littlejohn #35660 itki ja sanoi, ettei hänestä tule koskaan laulajaa (hän oli 26-vuotias), koska häntä ei valittu 24:n joukkoon, reaktio hämmästytti tuomareita, koelauloi Denverissä
Mark Adam Locklear #63998 koelauloi Greensborossa
William McCoy #60242 koelauloi Greensborossa
Nicole Ortiz #13677 oli ryhmässä Cortney Laynen, Brianna Taylorin ja Becky O'Donohuen kanssa, koelauloi Bostonissa
Crystal Stark #1140 lauloi Whitney Houstonin kappaleen "I Have Nothing" Chicagossa
Brianna Taylor #11142 lauloi Alicia Keysin kappaleen "If I Ain't Got You" Bostonissa
April Walsh #37870 lauloi Bjorkin kappaleen "It's Oh So Quiet" Denverissa. Oli ryhmässä Lisa Tuckerin ja Ayla Brownin kanssa Hollywoodissa
Stephanie White #11425 oli ryhmässä Gina Glocksenin kanssa. Hän on punahiuksinen, omaa kiihkeän äänen ja koelauloi Bostonissa.
Nick Whitten #61919 oli ryhmässä Brenna Gethersin ja Marcy Smithin kanssa, koelauloi Greensborossa
Cortney Layne oli ryhmässä Nicole Ortizin, Brianna Taylorin ja Becky O'Donohuen kanssa, koelauloi Bostonissa pinkkiin paitaan pukeutuneena
Semifinaalit

Semifinalistien nimet julkaistiin 15. helmikuuta ja semifinaalit käynnistyivät 21. helmikuuta. Jokaisena kolmena semifinaaliviikkona näytettiin kolme ohjelmaa.
Formaattiin ei tehty muutoksia edelliseen kauteen verrattuna: mukaan otettiin 12 miespuolista ja 12 naispuolista laulajaa ja kummastakin ryhmästä pudotettiin kaksi joka viikko.
Nämä 24 semifinalistia ja heidän esittämänsä kappaleet ohjelman aikana olivat:
Semifinaalit > Top 24

| Järjestys | Kilpailija | Kappale (alkuperäinen artisti) | Result |
| --- | --- | --- | --- |
| 1 | Mandisa | "Never"(Heart) | Jatkossa |
| 2 | Kellie Pickler | "How Far"(Martina McBride) | Jatkossa |
| 3 | Becky O'Donohue | "Because the Night"(Patti Smith) | Pudotettu |
| 4 | Ayla Brown | "Reflection"(Christina Aguilera) | Jatkossa |
| 5 | Paris Bennet | "Midnight Train to Georgia"(Gladys Knight) | Jatkossa |
| 6 | Stevie Scott | "To Where You Are"(Josh Groban) | Pudotettu |
| 7 | Brenna Gethers | "You Are the Sunshine of My Life"(Stevie Wonder) | Jatkossa |
| 8 | Heather Cox | "When You Tell Me That You Love Me"(Diana Ross) | Jatkossa |
| 9 | Melissa MeGhee | "When the Lights Go Down"(Faith Hill) | Jatkossa |
| 10 | Lisa Tucker | "I Am Changing"(Jennifer Holiday) | Jatkossa |
| 11 | Kinnik Sky | "Get Here" (Oleta Adams) | Jatkossa |
| 12 | Katharine McPhee | "Since I Fell for You" (Barbra Streisand) | Jatkossa |
| Järjestys | Kilpailija | Kappale (alkuperäinen artisti) | Tulos |
| --- | --- | --- | --- |
| 1 | Patrick Hall | "Come to My Window"(Melissa Etheridge) | Pudotettu |
| 2 | David Radford | "Crazy Little Thing Called Love"(Queen) | Jatkossa |
| 3 | Bucky Covington | "Simple Man"(Lynyrd Skynyrd) | Jatkossa |
| 4 | Will Maker | "I Want You Back"(The Jackson 5) | Jatkossa |
| 5 | Sway Penala | "Reasons"(Earth Wind & Fire) | Jatkossa |
| 6 | Chris Daughtry | "Wanted Dead or Alive"(Bon Jovi) | Jatkossa |
| 7 | Kevin Covais | "One Last Cry"(Brian McKnight) | Jatkossa |
| 8 | Gedeon McKinney | "Shout"(The Isley Brothers) | Jatkossa |
| 9 | Elliott Yamin | "If You Really Love Me"(Stevie Wonder) | Jatkossa |
| 10 | Bobby Bennet | "Copacabana"(Barry Manilow) | Pudotettu |
| 11 | Ace Young | "Father Figure" (George Michael) | Jatkossa |
| 12 | Taylor Hicks | "Levon" (Elton John) | Jatkossa |
Semifinaalit > Top 20

| Järjestys | Kilpailija | Kappale (alkuperäinen artisti) | Tulos |
| --- | --- | --- | --- |
| 1 | Kinnik Sky | "Here for the Party"(Gretchen Wilson) | 3. huonoimman joukossa |
| 2 | Katharine McPhee | "All in Love Is Fair"(Stevie Wonder) | Jatkossa |
| 3 | Lisa Tucker | "Who's Lovin' You"(The Jackson 5) | Jatkossa |
| 4 | Melissa Mcghee | "Why Haven't I Heard from You"(Reba McEntire) | Jatkossa |
| 5 | Heather Cox | "Hero"(Mariah Carey) | Pudotettu |
| 6 | Brenna Gethers | "Last Dance"(Donna Summer) | Pudotettu |
| 7 | Paris Bennett | "Wind Beneath My Wings"(Bette Midler) | Jatkossa |
| 8 | Ayla Brown | "I Want You to Need Me"(Celine Dion) | Jatkossa |
| 9 | Kellie Pickler | "Something to Talk About"(Bonnie Raitt) | Jatkossa |
| 10 | Mandisa | "Faith"(Faith Hill) | Jatkossa |
| Järjestys | Kilpailija | Kappale (alkuperäinen artisti) | Tulos |
| --- | --- | --- | --- |
| 1 | Taylor Hicks | "Easy"(The Commodores) | Jatkossa |
| 2 | Elliot Yamin | "Moody's Mood for Love"(James Moody) | Jatkossa |
| 3 | Ace Young | "If You're Not the One"(Daniel Bedingfield) | Jatkossa |
| 4 | Sway Penala | "Overjoyed"(Earth Wind & Fire) | Pudotettu |
| 5 | Bucky Covington | "The Thunder Rolls"(Garth Brooks) | Jatkossa |
| 6 | Kevin Covais | "I Heard It Through the Grapevine "(Marvin Gaye) | 3. huonoimman joukossa |
| 7 | Will Makar | "Lady"(Kenny Rogers) | Jatkossa |
| 8 | Gedeon McKinney | "A Change Is Gonna Come"(Sam Cooke) | Jatkossa |
| 9 | David Radford | "The Way You Look Tonight"(Frank Sinatra) | Pudotettu |
| 10 | Chris Daughtry | "Hemorrhage (In My Hands)"(Fuel) | Jatkossa |